**Perustamiskokous 13.9.2010**

Vuoden 2010 loppukesästä jämsäläiset senioriopettajat **Riitta Ristola** ja **Marja-Liisa Naarajärvi** panivat toimeksi ja lähettivät kutsun Jämsän seudun eläkkeellä oleville opettajille tulla keskustelemaan uuden yhdistyksen perustamisesta. Asian alulle panija oli Riitta Ristola, kun OSJ:n hallituksen jäsen Eeva-Liisa Salmijärvi otti häneen yhteyttä.

Riitta ja Marja-Liisa laativat oheisen kutsun, jonka he jakoivat lähialueen postilaatikoihin ja lähettivät kauempana asuville postitse OSJ:stä saadun osoiteluettelon perusteella.

*Kokouskutsu*

*Olemme perustamassa Jämsän seudun senioriopettajat yhdistystä, koska järjestörakenne muuttuu ja velvoittaa jokaisen jäsenen kuulumaan alueelliseen yhdistykseen. Kukaan ei voi kuulua vain Opetusalan Seniorijärjestöön.*

*Tarkoitus on paikallisesti järjestää yhteistä toimintaa jäsenten toiveiden mukaan.*

*Keskustelu- ja perustamiskokous pidetään Keskuskadun Elosen kabinetissa*

*ma 13.9.2010 klo 14.*

*Toivomme, että tulisit mukaan. Tervetuloa!*

*Jämsässä 29.8.2010*

*Riitta Ristola Marja-Liisa Naarajärvi*

Paikalla oli 26 henkilöä, jotka päättivät perustaa Jämsän seudun senioriopettajat – nimisen yhdistyksen, joka toimii Jämsän ja Kuhmoisten alueella.

Yhdistyksen ensimmäisen hallituksen puheenjohtajaksi valittiin Riitta Ristola Jämsästä.

Hallituksen jäseniksi valittiin:

Maritta Heinonkari Jämsänkoski

Hannu Koskinen Jämsä

Tapio Lahtivirta Halli

Eila Lius Kuhmoinen

Marja-Liisa Naarajärvi Jämsä

Pertti Nieminen Jämsä

sekä varajäseniksi

Pirjo Nurmesviita Jämsä

Heikki Pitkänen Jämsä

Yhdistyksen varapuheenjohtajaksi valittiin Pertti Nieminen, sihteeriksi Marja-Liisa Naarajärvi ja taloudenhoitajaksi Maritta Heinonkari.

Vuoden kuluttua, elokuussa 2011 oli yhdistyksessä jo 88 jäsentä.